পঞ্চায়েত প্রধান
পঞ্চায়েত প্রধান একজন সিদ্ধান্ত গ্রহণকারী, যিনি ভারতের "গ্রাম সভা" নামক স্থানীয় স্বশাসনের গ্রামীণ স্তরের সাংবিধানিক সভা দ্বারা নির্বাচিত। পঞ্চায়েত প্রধান এবং অন্যান্য নির্বাচিত পঞ্চায়েত সদস্য নিয়ে গ্রাম পঞ্চায়েত, পঞ্চায়েত সমিতি ও জেলা পরিষদ গঠিত হয়। পঞ্চায়েত প্রধান সরকারি আধিকারিক ও গ্রামের জনগণের মধ্যে যোগাযোগের প্রধান কেন্দ্র এবং তাঁর মেয়াদ পাঁচ বছর। রাজ্য ভেদে পঞ্চায়েত প্রধান বিভিন্ন নামে পরিচিত, যেমন: সরপঞ্চ, গ্রাম প্রধান, গ্রাম প্রমুখ, গ্রাম অধ্যক্ষ, গ্রাম পঞ্চায়েত প্রধান, গাঁও পঞ্চায়েত প্রধান ইত্যাদি।